Sylkirauhasen botulinumtoksiini-injektio XX2AT

Syljen liikaerityksen hillitsemiseen voidaan uä- ohjatusti injektoida Botoxia sylkirauhasiin. Toimenpide tehdään keskusröntgenin neuroangiosalissa yleensä yleisanestesiassa tai sedaatiossa, potilaan voinnin mukaan.

Ajan varaaminen ja yhteystiedot

Toimenpide tehdään Oulun yliopistollisen sairaalan Keskusröntgenissä, sisäänkäynti N (Kajaanintie 50, Oulu).

Tiedustelut arkisin p. (08) 315 3290 tai 040 134 4315 klo 8–15

Hoito tehdään yleensä joko yleisanestesiassa tai sedaatiossa. Elektiiviset (ei päivystykselliset) anestesiapäivät ovat maanantai ja torstai.

Röntgenlähetteen tulee olla neaRis:ssä ennen ajanvarausta tai viimeistään silloin, kun hoitopäätös tehdään.

**Ajanvaraus:** Konsultaation perusteella (neurointerventiologi). Kuvantamisyksikkö huolehtii ajanvarauksen ja anestesiavarauksen. Lähettävä yksikkö antaa potilaalle LP:n konsultaatiovastauksen perusteella**. Lasten (alle 16-v) toimenpiteiden ajanvaraukset ensisijaisesti B-kuvantamiselta.**

Indikaatiot

Syljenerityksen liikatoiminta.

Esivalmistelut

Ravinnotta hoitoaamuna (vähintään 6 tuntia).

Toimenpiteen kulku

Tehdään joko yleisanestesiassa tai sedaatiossa, mahdollista tehdä myös ilman lääkitystä potilaan voinnin niin salliessa.

Sylkirauhasiin pistetään hoitoainetta ultraääniohjauksessa suoraan ihon läpi neulalla. Yleensä hoito tehdään molemmin puolin sekä korvasylkirauhaseen että leuanalussylkirauhaseen.

Jälkihoito ja seuranta

Toimenpiteen jälkeen nukutettua potilasta tarkkaillaan aluksi heräämössä ja sen jälkeen osastolla.

Jos sedatiivista lääkitystä ei ole annettu, jälkiseuranta oltava kuitenkin vähintään kaksi tuntia.